Diari Oficial de la Generalitat Valenciana


Sumari del DOGV 106, del 05-06-1983 (1983/802277)

DECRET 57/1983, de 23 de maig, pel qual s'estableix un pla per a la integració del transport públic regular de viatgers en l'àrea d'Elda-Petrer.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/05/23/57/dof/vci/html**

### Dades del document

Número de DOGV
:   106

Data del DOGV
:   05-06-1983

Secció del DOGV
:   DISPOSICIONS GENERALS

Número del document
:   1983/802277


Data del document
:   23-05-1983

Organisme emissor
:   Conselleria de Transports i Turisme

Tipus de document
:   Decret

Decret 57/1983, de 23 de maig, pel qual s'estableix un pla per a la integració del transport públic regular de viatgers en l'àrea d'Elda-Petrer.  
L'existència de zones que contenen nuclis de població, pertanyents majoritàriament a municipis distints i amb una notable interacció entre ells, fa que entre aquests hi haja unes necessitats de serveis de transports, que independentment de la qualificació jurídica com a urbans o interurbans, de fet són prestats sota característiques tècniques i econòmiques semblants.   
De més a més, la separació artificial entre els transports urbans, d'una banda, i interurbans, de l'altra, produïda per la legalitat vigent, genera a hores d'ara gran nombre de deseconomies i ineficàcies, abonades en algun cas per problemes de coordinació entre aquells.   
En funció de tot aço, cal abordar urgentment el problema, prenent com a base la vigent Llei d'Ordenació dels Transports Mecànics per Carretera, i buscant la fórmula que possibilite la concertació entre les distintes Administracions implicades. Això significa l'abandonament de la possibilitat de creació d'ens públics, amb competències en materia de transports, interposats entre el Municipi i la Comunitat Autònoma, que són els consagrats per la nostra Constitució. També, el plantejament sintonitza amb el sistema competencial que, en matèria de transports, estableix la norma fonamental i el nostre Estatut d'Autonomia, quan atribueix a la Generalitat Valenciana competències exclusives sobre els transports terrestres que es desenvolupen íntegrament dins del seu territori.   
En atenció a aquests motius, i d'acord amb l'article trenta-u de l'Estatut d'Autonomia de la Comunitat Valenciana, a proposta del Conseller de Transports i Turisme, i prèvia deliberació del Ple del Consell, en sessió celebrada el dia 23 de maig de 1983,   
DECRETE  
Article 1.r  
Es declara d'interés públic la creació d'un nou servei de transport públic regular de viatgers per carretera que atenga la demanda existent en l'area definida pels termes municipals de Monòver, Sax, Elda i Petrer.   
Article 2.n  
La Conselleria de Transports i Turisme, amb subjecció al que disposa el Capítol 2.n de la Llei d'Ordenació dels Transport Mecànics per Carretera, de 27 de desembre de 1947, procedirà a redactar el projecte oportú.   
Article 3.r  
En el supòsit que els Ajuntaments inclòsos en l'àrea, decidesquen integrar en el nou servei els transports públics regulars de viatgers de llur competència, ho comunicaran per escrit a la Conselleria de Transports i Turisme en un termini no superior a 6 mesos des de l?entrada en vigor d'aquest Decret, i aquesta integradió els donarà dret de tanteig prioritari en la concessió del nou servei. Aquest tanteig podran exercir-lo per a ells o per a empreses municipals o mixtes.   
Article 4.t   
En aquest projecte s'inclouran de manera preceptiva les indemnitzacions que escaiga atorgar als serveis interurbans que resulten totalment o parcial afectats per aquest.   
Disposició final  
Aquest Decret entrarà en vigor en la data de la publicació al Diari Oficial de la Generalitat Valenciana.   
València, a 23 de maig de 1983.   
El President de la Generalitat,  
JOAN LERMA I BLASCO  
El Conseller de Transports i Turisme,  
VICENT GOMEZ I CHIRIVELLA


Còpia Permalink ELI